Fel a Netre, öregem!

10 fordulóból álló játékos fejtörő

2021. szeptember



**1.**

Melyik fűszer adja az ízét az ouzónak?

Nevezzen meg egy termékkategóriát, amelyben van arabmézga!

A férfiak vagy a nők hordták régen a pofándli, farpárna, sőt akár farkolbász néven is ismert ruhadarabot?

**2.**

Melyik várost emlegették a Körös parti Párizsként?

A Fácánok szigete egy különleges jogállású terület, kondominium, azaz két ország birtokolja. Melyik ez a két ország?

Melyik országban fizethetek tögröggel?

**3.**

A cement mixer koktél Baileysből és lime-dzsúszból áll, de a tequila fogyasztáshoz hasonlóan, ehhez is tartozik egy rituálé. Mi ez?

Mi van a kanadai Downtown Hotel különleges Sourtoe koktéljában?

A legendák szerint kiről kapta a Bloody Mary koktél a nevét?

**4.**

Hemingway kedvenc koktélja volt az Afternoon death (Délutáni halál). Mivel keverte a pezsgőt?

Mi volt James Bond klasszikus koktélja?

Melyik ikonikus filmek tették híressé a következő koktélokat:
French 75, illetve a White Russian?

**5.**

Mi a közös bennük: ING, Peugeot, Lonsdale, MGM?

Mit csinálsz egy finnel, ha azt mondja neked, hogy „kippis”!?

Melyik tengeri állat méretét adjuk meg harangátmérőben?

**6.**

A „Teremtés Oszlopai” – 6000 évvel ezelőtt megsemmisültek, mégis még 1000 évig láthatjuk őket. Hogyan lehetséges ez?

Melyik az az Ausztráliában őshonos emlős, amelynél a hímnek méregsarkantyúja van, és ez a méreg olyan rendkívüli fájdalmat okoz, hogy morfiummal sem tudják enyhíteni?

Melyik három amerikai elnökkel találkozott élőben Forrest Gump?

**7.**

Melyik kereszt melyik? Párosítsa a meghatározásokat!

a, fehér négyzetben kék 1. Unicum

b, fehér négyzetben zöld 2. elsősegély

c, zöld négyzetben fehér 3. Svájc

d, piros körben arany 4. patika

c, piros négyzetben fehér 5. állatorvos

**8.**

Melyik országban található a Tendzing-Hillary repülőtér, amely arról híres, hogy 527 méter hosszú a kifutópálya, amely után csak szakadék található?

Melyik az a város, ahol 1913-ban egyszerre élt Hitler, Tito, Trockij és Sztálin is?

Melyik hangszer nemzetközi napja van szándékosan az év 88. napján, március 29-én?

**9.**

Melyik ország használja az alábbi szimbólumot eurós pénzérméjén?

-keresztalakú kőrézkori bálvány

-hamvas szeder és virágai

-hárfa

-bagoly

-a magvető

**10.**

Miért párbajozott Ady Endre egy földesúrral?

-kártyaadósság

-színházi ülőhely

-szeretett hölgy becsülete

-fogadás

Nevezzen meg legalább három filmes kémet/titkos ügynököt, akinek J.B. a monogramja?

Láthattak-e a mamutok piramisokat, ha elvándoroltak volna az ókori Egyiptom területére, amíg életben voltak?